
                                                                      R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea cofinantarii proiectului “Adapost de Noapte Sfantul Nicolae cel Nou”,  derulat de catre Societatea Nationala de Cruce Rosie din Romania - filiala Vrancea 

           Consiliul local al muncipiului Focşani , judeţul Vrancea , întrunit în şedinţă ordinara;

-        Analizând   proiectul  de  hotărâre  iniţiat  de  primarul municipiului Focsani prin care propune aprobarea cofinantarii proiectului “Adapost de Noapte Sfantul Nicolae cel Nou” , derulat de catre Societatea Nationala de Cruce Rosie din Romania - filiala Vrancea si raportul intocmit de Direcţia economica inregistrat la nr.21607/03.04.2007;

· Văzând  avizul  Comisiei  pentru  buget,  finanţe,  investiţii, libera initiativa economic si servicii publice;

· Avand  in  vedere  adresa transmisa de Societatea Nationala de Cruce Rosie din Romania - filiala Vrancea Focsani si contractul de finantare nr.2913/16.03.2007 incheiat cu Ministerul Muncii, Solidaritatii Sociale si Familiei ; 

·      In baza art. 36, alin (1), alin. (2),  lit.“b” si “d”, alin (4), lit. “a”, lin (6), lit “a’ , pct.2 
precum  si  in  temeiul art. 45 alin. (2) lit „a” din Legea nr. 215/2001 privind administratia publica locala, cu modificarile si completarile ulterioare,

HOTĂRĂŞTE:

           Art.1 (1) Se aprobă cofinantarea proiectului “Adapost de Noapte Sfantul Nicolae cel Nou”, derulat de catre Societatea Nationala de Cruce Rosie din Romania - filiala Vrancea .

                      (2) Contributia partilor la finantarea proiectului prevazut la alin (1) se prezinta astfel: 

· Ministerul Muncii, Solidaritatii Sociale si Familiei – 463.334 lei reprezentand cheltuieli de constructii montaj pentru reabilitarea imobilului din Str. Albinei nr.11, Focsani, dotarea centrului cu echipamente, mobilier, active circulante, cheltuieli de personal;

· Consiliul Local al Municipiului Focsani – 132.936 lei din care: 83.100 lei reprezentand cheltuieli de constructii montaj pentru reabilitarea imobilului din Str. Albinei nr.11, Focsani si 49.836 lei reprezentand cheltuieli administrative, hrana pentru beneficiari, plata salarii;

· Societatea Nationala de Cruce Rosie din Romania - filiala Vrancea – 37.050 lei reprezentand cheltuieli pentru dotarea centrului, active circulante, materii prime si materiale;

            Art.2 (1) Contributia Consiliului Local Focsani in suma de 132.936 lei se deruleaza pe 2 ani: 56.700 lei in 2007 si 76.236 lei in 2008.

                      (2) Suma prevazuta pentru anul 2007 la alin (1) din prezentul articol  va fi alocata din bugetul propriu al Primariei municipiului Focsani de la capitolul bugetar “Asigurari si asistenta sociala” ( 68.02) , subcapitolul bugetar “ Alte cheltuieli in domeniul asigurarilor si asistentei sociale”, articolul bugetar “Contributii ale adminstratiei publice locale  la realizarea unor lucrari si servicii de interes public local, in baza unor conventii sau contracte de asociere” (20.19), prin repartizarea sumei de 56.700 lei  din fondul de rezerva bugetara la dispozitia autoritatii locale, de la capitolul bugetar “ Alte servicii publice generale “ (54.02), subcapitolul bugetar “Fond de rezerva la dispozitia autoritatii locale” ( 54.02.05) articolul bugetar (50.04),  

            Art.3 Se imputerniceste Primarul Municipiului Focsani sa semneze in numele Consilului Local al Municipiului Focsani conventia de asociere.

           Art.4 Prezenta hotărâre va fi comunicată de către Directia administraţie publică locală compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică si Societatea Nationala de Cruce Rosie din Romania - filiala Vrancea..

                  PREŞEDINTE DE ŞEDINŢĂ, 

                      Dobre Vasile

                                                                         CONTRASEMNEAZĂ:
                                                                                  SECRETARUL MUNICIPIULUI  FOCŞANI

                                                                                              Eduard Marian Corhana

